Nädalavahetused ei ole minu jaoks kaalujälgimisel just kõige edukamad perioodid. Kui kõik on kodus ja trallivad ümberringi, ja müdistavad ja  madistavad ja soovivad minuga suhelda, siis on mul lained kerged üle pea lööma - s.t. ma kipun seesmiselt endast välja minema, kuna kogu aeg on vaja oma tähelepanu mingi 100 asja vahel jagada ja see ajapikku mõjub mulle ärritavalt. Ja kui ma juba ärritunud olen, siis on ka toiduga patustamine kerge tulema. Tänaseks kaloriarvuks on 2107 kõik kokku. (Hommikul võileivatordi jäänused ja kohv, lõuna ajal 2 võileiba, õhtul makaronid hakklihakastmega.) Ja võimelda ei ole ma ka kaks päeva saanud ja täna tavapärasel võimlemiskellaajal igatahes lihased küsisid küll, et no kas teeme ka midagi. Mul oli muidu väike plaan küll, et läheks kuskile, jalutaks ja nii - aga siis hakkas vihma sadama ja seejärel kulus oma aeg ka õhtusöögi valmistamisele - ja nii ma ikkagi välja sain ainult umbes tunniks ajaks õhtul mõõduka tempoga jalutuskäiguks koos ülejäänud pereliikmetega ja käru lükates. No asi seegi, aga homme kavatsen kindlasti jälle võimelda.    Jalutamisel nägime ka üht naljakat poeakna kirjet :D. Mul ei  olnud fotokat kaasas, aga püüan meeles pidada, et homme uuesti sinna minna ja see leidus oma arhiivi tarbeks jäädvustada :).    Kassid mängivad muudkui tagaajamismänge. Aru ma ei saa, kas nad teevad nalja või üritavad teineteisele tappa anda - kihutavad üksteise kannul ja virutavad eesjooksjale käpaga (vanal ju käpp nagu sink :D ... virutab ikka nätaki ja nätaki). Aga niipea kui taga jooksnu ümber pöörab ja ära minema hakkab, asub enne ees jooksnu omakorda teise kannule ning üritab käpaga tolle ahtripoolt või saba tabada. On mul siin kõik vaiba sassi ajanud :).    Leidsin mõnd aega tagasi kassifoorumist (http://www.kass.ee/) ühe superhästi õnnestunud pildi umbes sarnasest madinast, kus suur kass väikesel parasjagu sussid orbiidile on lopsanud, ja ma meeleldi kasutaks seda siinkohal illustratsioonina. Pildi omanik, sealne kasutaja Petal (Ivi-Triin), andis lahkesti mulle oma nõusoleku seda teha.    Pilt selline :))))) :